
ΠΟΛΕΟΔΟΜΙΑ 

ΔΙΑΤΑΓΜΑΤΑ 

Αναθεώρηση του εγκεκριμένου σχεδίου του Νότιου παραδοσιακού τμήμα¬ 
τος του Δήμου Μυτιλήνης (Ν. Λέσβου) και ένταξη στο σχέδιο του προϋ- 

φισταμένου του έτους 1923 οικισμού «Ακλειδιού» του ίδιου Δήμου. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθων 1 (παρ. 4), 6 (παρ. 1, 4, 5 και 6) και 7 
(παρ. 1, 2 και 4) του ν. 1337/1983 «Επέκταση των πολεοδομικών 
σχεδίων, οικιστική ανάπτυξη και σχετικές ρυθμίσεις» (Α' 33), όπως το 
άρθρο 6 τροποποιήθηκε με την παρ. 2 του άρθρου 8 του ν. 1512/1985 
«Τροποποίηση και συμπλήρωση πολεοδομικών διατάξεων, ρύθμιση συ¬ 
ναφών θεμάτων και θεμάτων του Ταμείου Νομικών» (Α' 4). 

2. Τις διατάξεις των άρθρων 1, 2, 3, 9, 11, 29 και 70 του ν. δ/τος 
της 17.7.1923 «Περί σχεδίων πόλεων κλπ» (Α’ 228) όπως μεταγενέ¬ 
στερα τροποποιήθηκαν και συμπληρώθηκαν. 

3. Τις διατάξεις των άρθρων 3,4 (παρ. 1), 6 (παρ. 1), 7,8 και 9 του 
ν. 1577/1985 «Γενικός Οικοδομικός Κανονισμός» (Α’ 210) όπως τρο¬ 
ποποιήθηκαν με το άρθρο 13 (παρ. 1, 2, 3) του ν. 1647/1986 «Οργα¬ 
νισμός Κτηματολογίου και Χαρτογραφήσεων Ελλάδας (ΟΚΧΕ) και άλ¬ 
λες σχετικές διατάξεις» (Α' 141) και το άρθρο 1 (παρ. 3, 4) του ν. 
1772/1988 «Τροποποίηση διατάξεων του ν. 1577/1985 «ΓΟΚ» και 
άλλες σχετικές διατάξεις» (Α' 91). 

4. Τις διατάξεις της παρ. 1 εδαφ. ιδ του άρθρου 23 του υ. 1558/ 
1985 «Κυβέρνηση και Κυβερνητικά Όργανα» (Α' 137). 

5. Τις διατάξεις του άρθρου 2 (παρ. α) του π.δ/τος 183/1986 
«Έγκριση τροποποιήσεων σχεδίων πόλεων και καθορισμός όρων και 
περιορισμών δόμησης από τους Νομάρχες» (Α' 70). 

6. την 78603/3262/12.11.1985 απόφαση του Υπουργού Περι¬ 
βάλλοντος Χωροταξίας και Δημοσίων Έργων «Έγκριση Γενικού Πολε- 
οδομικού Σχεδίου Μυτιλήνης Ν. Λέσβου» (Δ' 708). 

7. Την 70534/3477/1991 απόφαση του Υπουργού Περιβάλλο¬ 
ντος Χωροταξίας και Δημοσίων Έργων Χαρακτηρισμός ως πυκνοδο- 
μημένων τμημάτων της πολεοδομικής ενότητας «Κουμικό-Ακλειδιού» 
του Δήμου Μυτιλήνης (Ν. Λέσβου). 

8. Την 70544/3491/1991 απόφαση του Υπουργού Περιβάλλο¬ 
ντος Χωροταξίοις και Δημοσίων Έργων «Έγκριση πολεοδομικού προ- 
μελέτης της πολεοδομικής ενότητας «Κουμικό-Ακλειδιού» του Δήμου 
Μυτιλήνης (Ν. Λέσβου). 

9. Τις 382/1987,398/1987,409/1987, 440/1987,10/1988 
και 118/1988 γνωμοδοτήσεις του δημοτικού συμβουλίου Μυτιλή¬ 
νης. 

10. Την από 14.6.1990 εισήγηση - αιτιολογική έκθεση της Διεύθυν¬ 


σης Πολεοδομικού Σχεδιασμού - Τμήμα Παραδοσιακών Οικισμών. 

11. Την 240/1990 γνωμοδότηση του Κεντρικού Συμβουλίου Χω¬ 
ροταξίας Οικισμού και Περιβάλλοντος. 

12. Τις 606/1991 και 266/1992 γνωμοδοτήσεις του Συμβουλίου 
της Επικράτειας με πρόταση του Υπουργού Περιβάλλοντος Χωροτα¬ 
ξίοις και Δημοσίων Έργων, αποφασίζουμε: 

Άρθρο 1 

Α. Εγκρίνεται η αναθεώρηση του εγκεκριμένου ρυμοτομικού σχεδίου 
του Δήμου Μυτιλήνης (Ν. Λέσβου) στο Νότιο τμήμα της πόλης που έχει 
χαρακτηριστθεί ως παραδοσιακό με τα από 21.9.1979 (Δ' 537) και 
από 12.11.1985 (Δ’ 731) π.δ/γματα και που εμπίπτει στην πολεοδο- 
μική ενότητα «Σουράδα» και σε τμήματα των πολεοδομικών ενοτήτων 
«Χρυσομαλλούσα», ΒΙΓΝ» και «Καλλιθέα» (περιοχές Μακρύ Γυαλού - 
Καβέτσου - Βοστάνη). 

Β. Εγκρίνεται το πολεοδομικό σχέδιο της πολεοδομικής ενότητας 
«Κουμικό - Ακλειδιού» του Δήμου Μυτιλήνης (Ν, Λέσβου), που είναι οι¬ 
κισμός προϋφιστάμενος του έτους 1923 και εμπίπτει στο παραδοσιακό 
τμήμα της πόλης ως εξής: 

α) Του τμήματος που έχει χαρακτηρισθεί ως πυκνοδομημένο με την 
70534/3477/1991 απόφαση του Υπουργού Περιβάλλοντος Χωροτα¬ 
ξίας και Δημοσίων Έργων με τις διατάξεις των άρθρων 1 και 2 του ν.δ/ 
τος της 17.7.1923. 

β) Του λοιπού τμήματός της που είναι αραιοδομημένο με τις διατά¬ 
ξεις του ν. 1337/1983 με τον καθορισμό στις παραπάνω περιοχές 
(εδαφ. Α και Β) οικοδομήσιμων χώρων, οδών, κοινοχρήστων χώρων, 
χώρου βρεφονηπιακού σταθμού - νηπιαγωγείου - αθλοπαιδειών, όπως 
οι ρυθμίσεις των παρ. Α και Β φαίνονται στα σχετικά επτά (7) χρωματι¬ 
σμένα πρωτότυπα διαγράμματα σε κλίμακα 1:1000, που θεωρήθηκαν 
από τον Προϊστάμενο της Δ/νσης Τοπογραφικών Εφαρμογών με την 
69909/1992 πράξη του και που αντίτυπά τους σε φωτοσμίκρυνση δη¬ 
μοσιεύονται με το παρόν διάταγμα. 

Άρθρο 2 

Εγκρίνεται όπως διατυπώνεται στα επόμενα άρθρα, ο πολεοδομικός 
κανονισμός της περιοχής της οποίας εγκρίνεται το σχέδιο με το εδάφιο β 
της παραγρ. Β του άρθρου 1 και καθορίζονται οι όροι και περιορισμοί 
δόμησης της περιοχής της οποίας εγκρίνεται το σχέδιο με το εδάφιο α 
της ίδιας παραγράφου και της περιοχής της οποίας αναθεωρείται το 
σχέδιο με την παράγραφο Α του άρθρου 1. 

Άρθρο 3 

1. Στους οικοδομήσιμους χώρους των πολεοδομικών ενοτήτων 
«Κουμικό - Ακλειδιού» και «Σουράδα», επιτρέπονται οι χρήσεις αμιγούς 
κατοικίας, όπως προσδιορίζονται με τις παραγράφους 1 και 2 του άρ¬ 
θρου 4 του π.δ/τος 81/1980. 

2. Επί πλέον των παραπάνω χρήσεων σε διατηρητέα κτίρια που βρί- 

ακσνται στις ενότητες αυτές επιτρέπονται και οι εξής χρήσεις: 

-Γραφεία - Διοίκηση. 

-Εστιατόρια - Αναψυκτήρια. 

-Χώροι συνάθροισης κοινού. 

-Πολιτιστικά κτίρια (βιβλιοθήκες, αίθουσες εκθέσεων). 

-Κτίρια εκπαίδευσης. 

-Κτίρια κοινωνικής πρόνοιας. 

Με τις παραπάνω χρήσεις δεν πρέπει να δημιουργούνται δυσμενείς 
επιπτώσεις στη γύρω περιοχή (κυκλοφοριακές, ακουστικές, κλπ). 

Γ ια την εγκατάσταση οποιοσδήποτε εκ των ως άνω χρήσης πλην κα¬ 
τοικίας, σε διατηρητέο κτίριο απαιτείται έγκριση από την αρμόδια για 
την έκδοση οικοδομικής άδειας, υπηρεσία και ύστερα από σχετική γνω¬ 
μοδότηση της Ε.Π.Α.Ε. 

Η νέα χρήση πρέπει να συμβιβάζεται με τις δυνατότητες και τη φυ¬ 
σιογνωμία του διατηρητέου κτιρίου. 

3. Στους οικοδομήσιμους χώρους των πολεοδομικών ενοτήτων 
«Χρυσομαλλούσα», «ΒΙΓΝ» και «Καλλιθέα» επιτρέπονται οι χρήσεις γε¬ 
νικής κατοικίας, όπως προσδιορίζεται από το άρθρο 5 παράγρ. 1 και 2 
του παραπάνω π.δ/τος. 

Άρθρο 4 

Τα ελάχιστα όρια εμβαδού και προσώπου κοκ οι λοιποί όροι και πε¬ 
ριορισμοί δόμησης των οικοπέδων καθορίζονται κοιτά τομείς Α, Β, Γ, Δ, 
Εα και Εβ, όπως φαίνονται στα σχετικά διαγράμματα ως εξής: 

Α. Τομέοις Α (περιοχή οιναθεώρησης). 

1. Ελάχιστο πρόσωπο: είκοσι (20) μ. 

Ελάχιστο εμβαδόν: χίλια (1.000) τ.μ. 

2. Μέγιστο ποσοστό κάλυψης: τριάντα τοις εκατό (30%) της επιφά¬ 
νειας τους. 

3. Συντελεστής δόμησης: πέντε δέκατα (0,5), 

4. Μέγιστο επιτρεπόμενο ύψος των κτιρίωνιεπτά και μισό (7,50) μ. 

Β. Τομέας Β (περιοχή οιναθεώρησης). 

1. Μέγιστο ποσοστό κάλυψης: σαράντα πέντε τοις εκατό (45%) της 
επιφάνειας τους. 

2. Συντελεστής δόμησης: οκτώ δέκατα (0,8). 

3. Μέγιστο επιτρεπόμενο ύψος των κτιρίων: επτά και μισό (7,50) μ. 

Γ. Τομέας Γ (περιοχή οιναθεώρησης). 

1. Μέγιστο ποσοστό κάλυψης: σαράντα πέντε τοις εκατό (45%) της 
επιφάνειας τους. 

2. Συντελεστές δόμησης: οκτώ δέκατα (0,8). 

3. Μέγιστο επιτρεπόμενο ύψος των κτιρίων: εννέα κοιι μισό (9,50) μ. 

4. Στον τομέα αυτό δεν εφαρμόζονται οι διατάξεις του άρθρου 14 του 
ν. 1577/1985 «Γ.Ο.Κ.». 

Δ. Τομέοις Δ (περιοχή αναθεώρησης). 

1. Μέγιστο ποσοστό κάλυψης: σαιράντα τοις εκατό (40%) της επιφά¬ 
νειας τους. 

2. Συντελεστής δόμησης: ένα (1). 

3. Μέγιστο επιτρεπόμενο ύψος των κτιρίων: εννέα και μισό (9,50) μ. 

4. Στον τομέα αυτό δεν εφαρμόζονται οι διατάξεις του άρθρου 14 του 
ν. 1577/1985 «Γ.Ο.Κ.». 

Ε. Στους παραπάνω τομείς Β, Γ και Δ ισχύουν οι αρτιότητες των οι¬ 
κοπέδων που καθορίζονται με τις διατάξεις της παρ. α του άρθρου 2 του 
από 21.3.1969 β. δ/τος (Δ’ 91). 

ΣΤ. Τομέας Εα (πυκνοδομημένο τμήμα του οικισμού προ του 1923 
Ακλειδιού - ένταξη). 

Ελάχιστο πρόσωπο: δέκα πέντε (15) μ. Ελάχιστο εμβαδόν: εξοικόσια 
(600) τ.μ. 

2. Μέγιστο ποσοστό κάλυψης: τριάντα τοις εκατό (30%) της επιφα- 
νείαις τους. 

3. Συντελεστής δόμησης: πέντε δέκατα (0,5). 

4. Μέγιστο επιτρεπόμενο ύψος των κτιρίων: επτά και μισό (7,50) μ. 

Ζ. Τομέας Εβ (Αραιδομημένο τμήμα του προ του 1923 οικισμού 

Ακλειδιού - επέκταση. 

1. Ελάχιστο πρόσωπο: τριάντα (30) μ. Ελάχιστο εμβοιδόν: δύο χιλιά¬ 
δες (2.000) τ. μ. 

2. Κατά παρέκκλιση της προηγούμενης παραγράφου θεωρούνται άρ¬ 
τια κοιι οικοδομήσιμα: 


α) τα οικόπεδα που κατά τη δημοσίευση του παρόντος διατάγματος 
έχουν: 

ελάχιστο πρόσωπο: είκοσι (20) μ. 
ελάχιστο εμβαδόν: ενιακόσια πενήντα (950) τ.μ. 
β) Τα οικόπεδα που προκύπτουν από την οριστική πράξη εφαρμογής 
της πολεοδομικής μελέτης ή προέρχονται από τις εισφορές σε γη σύμ¬ 
φωνα με το άρθρο 8 του ν. 1337/1983 εφόσον έχουν: 
ελάχιστο πρόσωπο: είκοσι (20) μέτρα, 
ελάχιστο εμβαδόν: ενιακόσια πενήντα (950) τ.μ. 

3. Μέγιστο ποσοστό κάλυψης: είκοσι πέντε τοις εκατό (25%) της επι¬ 
φάνειας τους. 

4. Συντελεστής δόμησης: τέσσερα δέκατα (0,4). 

5. Μέγιστο επιτρεπόμενο ύψος των κτιρίων: επτά και μισό (7,50) μ. 
Η. Επί πλέον των προϋποθέσεων των παρ. Α1, Ε, ΣΤ1, Ζ1 και Ζ2 

απαιτείται όπως στο οικοδομήσιμο τμήμα του οικοπέδου εγγράφεται 
κάτοψη κτιρίου με: 

ελάχιστη επιφάνεια: πενήντα τ.μ. και 
ελάχιστη πλευρά: πέντε (5) μέτρα. 

θ. Επί πλέον των ανωτέρω για όλους τους τομείς ισχύουν τα εξής: 

1. Απαγορεύεται η κατασκευή κτιρίων επί υποστηλωμάτων (ΡΙΕΟ- 
ΤΙ8). 

2. Το μέγιστο επιτρεπόμενο ύψος των κτιρίων που καθορίζεται στους 
ανωτέρω τομείς, μετράται από το χαμηλότερο σημείο της εκάστοτε κλι¬ 
μάκωσης της τομής του περιγράμματος του κτιρίου με το φυσικό ή τε¬ 
χνητά διαμορφωμένο έδαφος μέχρι τη στέψη του κτιρίου, μη συμπερι- 
λαμβανομένης της στέγης (η κλίση της οποίας δεν μπορεί να υπερβαίνει 
το 30% και του στηθαίου του δώματος. 

Η Ε.Π.Α.Ε. δύναται να μειώσει το ως άνω ύψος για λόγους προσαρ¬ 
μογής του κτιρίου στο παραδοσιακό περιβάλλον της περιοχής (ανάδειξη 
όμορου αξιόλογου κτιρίου ή προσβολή κοινοχρήστου χώρου ή φυσικού 
τοπίου, στοιχείου, κ.λ.π.). 

3. Η τοποθέτηση του κτιρίου μέσα στο οικόπεδο γίνεται με τα εξής 
κριτήρια: 

Να προστατεύονται και να αναδεικνύονται τα διατηρητέα κτίρια. 
Εφόσον σε όμορο οικόπεδο υπάρχει διατηρητέο κτίριο, τμήμα του ακα¬ 
λύπτου χώρου αφίεται υποχρεωτικά προς την πλευρά του διατηρητέου 
κτιρίου. Η Ε.Π.Α.Ε. δύναται να καθορίζει μεγαλύτερες πλάγιες απο¬ 
στάσεις από τις προβλεπόμενες από τον Γ.Ο.Κ. εφόσον το διατηρητέο 
κτίριο είναι πολύ αξιόλογο και να επιβάλει την τοποθέτηση του νέου κτι¬ 
ρίου εσώτερον των οικοδομικών γραμμών. 

Να προστατεύονται οι οπτικές φυγές και η θέα προς ευαίσθητα ση¬ 
μεία, τοπία ή μνημεία του παραδοσιακού συνόλου. 

Να μην διαμορφώνονται υποβαθμισμένοι ελεύθεροι χώροι μεταξύ 
όμορων ιδιοκτησιών. 

Η Ε.Π.Α.Ε. εγκρίνει τη θέση του κτιρίου στο οικόπεδο και δύναται να 
επιβάλλει επιπλέον περιορισμούς εφόσον διασφαλίζουν την προστασία 
της πολεοδομικής και αρχιτεκτονικής ταυτότητας του συνόλου όπως 
και του φυσικού τοπίου. 

Τα κτίρια τοποθετούνται ελεύθερα μέσα στο κόκκινο περίγραμμα, 
όπως φαίνονται στα ίδια διαγράμματα. 

4. Σε οικόπεδα που υπάρχουν διατηρητέα κτίρια δύναται να αναγερ¬ 
θούν νέα κτίρια για την εξάντληση του συντελεστή δόμησης εφόσον η νέα 
οικοδομή τοποθεταίται στο βάθος του οικοπέδου αφήνοντας την μεγα¬ 
λύτερη δυνατή απόσταση από το διατηρητέο κτίριο και διατάσσεται σε 
συνδυασμούς μονόροφων και διόροφων κτιρίων, διάσπαρτων η σε επαφή 
μεταξύ τους ώστε να γίνονται όσο το δυνατόν λιγότερο εμφανή και να 
αναδεικνύεται το διατηρητέο που εξακολουθεί να αποτελεί το κατ’ εξο¬ 
χήν έντονο και ευδιάκριτο στοιχείο της πολεοδομικής και αρχιτεκτονι¬ 
κής φυσιογνωμίας του συνόλου. 

5. Επιτρέπονται οι εργασίες επισκευής, αποκατάστασης, εκσυγχρονι¬ 
σμού των εγκαταστάσεων και εσωτερικές διαρρυθμίσεις σύμφωνα με τις 
διατάξεις των δ/γμάτων που έχουν κηρυχθεί για την περιοχή. 

Άρθρο 5 

Μορφολογικοί όροι και περιορισμοί δόμησης. 

1. Ο όγκος των νέων κτιρίων διασπάται υποχρεωτικά σε επί μέρους 
τμήματα, ανεξάρτητα ή σε επαφή, προσαρμοζόμενα στην κλίμακα των 

διατηρητέων χτιρίων, στην κλίση του εδάφους και στο φυσικό περιβάλ¬ 
λον. 

2. Η αρχιτεκτονική και κατασκευαστική σύνθεση των νέων κτιρίων 
πρέπει να εναρμονίζται με αυτή των διατηρητέων κτιρίων. 

3. Πάνω από το μέγιστο ύψος του κτιρίου επιτρέπεται η κατασκευή 
στέγης ή στηθαίου δώματος, καθώς και η απόληξη κλιμακοστασίου που 
διαμορφώνεται με κεκλιμένο στέγαστρο ακολουθώντας την κλίση του 
κλιμακοστασίου. Ειδικότερα δε, στους τομείς Α, 8, Εα και Εβ η επικά¬ 
λυψη των νέων χτιρίων γίνεται είτε με στέγη είτε με συνδυασμό στέγης 
και δώματος όπου η επιφάνεια της στέγης είναι τουλάχιστον διπλάσια 
αυτής του δώματος. Η στέγη κατασκευάζεται με σύγχρονες ή παραδο¬ 
σιακές μορφές και υλικά. Οι ηλιακοί συλλέκτες τοποθετούνται μέσα στο 
ύψος της στέγης ή του στηθαίου δώματος ώστε να μην είναι ορατοί από 
τους κοινόχρηστους χώρους του παραδοσιακού συνόλου. 

4. Όλοι οι ακάλυπτοι χώροι του οικοπέδου προσαρμόζονται στη μορ¬ 
φολογία του εδάφους και διαμορφώνονται κατά τα πρότυπα των ακαλύ¬ 
πτων χώρων των διατηρητέων κτιρίων. 

Στους ακάλυπτους χώρους του οικοπέδου επιτρέπεται η μερική εκ¬ 
σκαφή, η επίχωση του εδάφους για την προσαρμογή του κτιρίου σ’ αυτό, 
με την προϋπόθεση ότι σε κανένα σημείο η οριστική στάθμη του εδάφους 
δεν βρίσκεται ψηλότερα ή χαμηλότερα από 1,50 μ. από τη φυσική του 
στάθμη. Μεγαλύτερη επέμβαση στο έδαφος επιτρέπεται ύτερα από γνω¬ 
μοδότηση της Ε.Π.Α.Ε. για την καλύτερη ένταξη του κτιρίου στα πρό¬ 
τυπα διαμόρφωσης του φυσικού περιβάλλοντος του οικισμού. 

5. Επιτρέπεται η τοποθέτηση πετασμάτων (τέντες) με μονόχρωμο 
ύφασμα, σε τόνους άσπρο ή μπεζ, τόσο σε ιδιωτικούς όσο και σε δημό¬ 
σιους χώρους. 

6. Δεν επιτρέπεται η τοποθέτηση διαφημίσεων οποιωνδήποτε δια¬ 
στάσεων σε δημόσια και ιδιωτικά κτίρια ή ακάλυπτους χώρους και αυ¬ 
λές του παραδοσιακού συνόλου. 

Επιτρέπονται επιγραφές περιορισμένων διαστάσεων που πληροφο¬ 
ρούν για την χρήση των χώρων του κτιρίου και τοποθετούνται σε θέση 
που δεν καλύπτουν ή αλλοιώνουν την μορφή και το χώρο του ακινήτου. 

7. Τα έργα υποδομής των οργανισμών κοινής ωφελείας (ΔΕΗ, ΟΤΕ, 
κ.λπ.) επιβάλλεται να είναι υπόγεια. 

Η τοποθέτηση των μετρητών του ηλεκτρικού ρεύματος, όπως και η 
τοποθέτηση κάθε άλλου στοχιείου παροχών Οργανισμών κοινής ωφε¬ 
λείας, γίνεται σε θέση που δεν προβάλλεται σε κοινόχρηστους χώρους. 
Οι Οργανισμοί κοινής ωφελείας, Τεχνικές Υπηρεσίες Δήμων και Κοινο¬ 
τήτων, Διεύθυνση Τεχνικών Υπηρεσιών κ.λπ. υποχρεούνται με δικές 
τους δαπάνες κατά την εγκατάσταση ή και βελτίωση των εγκαταστά- 
σεών τους, στην αποκατάσταση της αρχικής μορφής του διατηρητέου 
κοινόχρηστου χώρου. 

Επίσης υποχρεούνται στην αποκατάσταση της αρχικής μορφής των 
δρόμων και κοινόχρηστων χώρων, όπου επεμβάνουν για την εγκατά¬ 
σταση των δικτύων τους. 

Κάθε εργασία που αφορά τη διαμόρφωση, τροποποίηση ή ανάπλαση 
των κοινόχρηστων χώρων (δρόμων - πλατειών, κρηπιδωμάτων κ.λπ.) 
εκτελείται με τρόπο προσαρμοζόμενο στα παραδοσιακά πρότυπα και 
μετά από έγκριση της Ε.Π.Α.Ε. 

Άρθρο 6 

1. Το Νότιο παραδοσιακό τμήμα Μυτιλήνης ελέγχεται από την Επι¬ 
τροπή Πολεοδομικού και Αρχιτεκτονικού Ελέγχου (Ε.Π.Α.Ε.). Η Πο- 
λεοδομική Υπηρεσία αποστέλλει υποχρεωτικά στην Ε.Π.Α.Ε. τον φά- 
κελλο οποιοσδήποτε θέματος που αφορά ανέγερση, κατεδάφιση μερική 
ή ολική ετοιμορρόπων ή μη, επισκευή, προσθήκη, αποκατάσταση, ανα- 
στήλωση και ανακατασκευή κτιριών, καθώς και θεμάτων που αφορούν 
διαμορφώσεις κοινοχρήστων ή κοινωφελών χώρων, έργα υποδομής 


κ.λπ. για να γνωμοδοτήσει σχετικά. 

2. Οι μελέτες δύνανται να υποβάλλονται στο στάδιο της προμελέτης 
προκειμένου να γίνει προέγκριση των αρχών της πολεοδομικής και αρ¬ 
χιτεκτονικής σύνθεσης, τυχόν ανακατασκευής, κατεδάφισης τμημάτων, 
προσθηκών, κ.λπ. 

3. Με την οριστική μελέτη υποβάλλονται: 

α) Πλήρες 'τοπογραφικό διάγραμμα του οικοπέδου όπου εμφαίνονται 
οι υψομετρικές καμπύλες της υφιστάμενης κατάστασης και (τυχόν) πρό¬ 
ταση διαμόρφωσης αυτού. 

β) Έγχρωμες φωτογραφίες με άποψη της οδού και από τις δύο πλευ¬ 
ρές του κτιρίου, ώστε να φαίνονται το λιγότερο δύο (2) κτίρια εκατέρω¬ 
θεν ή οικόπεδα καθώς και οι φωτογραφίες των απέναντι χτιρίων. 

γ) Τεχνική περιγραφή με αναλυτική αναφορά στο είδος των χρησιμο- 
ποιουμένων υλικών και στους χρωματισμούς. 

δ) Σε περίπτωση επισκευής ή προσθήκης υφιστάμενου κτιρίου υπο¬ 
βάλλονται έγχρωμες φωτογραφίες του χτιρίου και όλων των όψεων και 
του εσωτερικού χώρου αυτού, ώστε να φαίνονται όλα τα μορφολογικά 
και καλλιτεχνικά στοιχεία του. 

Άρθρο 7 

Στους παραβάτες των διατάξεων του παρόντος επιβάλλονται οι διοι¬ 
κητικές ποινές που προβλέπονται από το άρθρο 5 του από 15.4.1988 
Π.Δ/τος (Δ' 317). 

Άρθρο 8 

Καταργούνται από τη δημοσίευση του παρόντος διατάγματος οι κά¬ 
τωθι διατάξεις: 

1. Των παραγράφων 2,3,4,5,6 του άρθρου 2 του από 21.9.1979 
Π.Δ/τος «Περί χαρακτηρισμού ως παραδοσιακού τμήματος της πό- 
λεως Μυτιλήνης και ως διατηρητέων χτιρίων κειμένων εντός αυτού» (Δ' 
537). 

2. Των παραγράφων 2, 3, 4, 5, 6, 7, 8 του άρθρου 1 και των παρα¬ 
γράφων 6 και 7 του άρθρου 2 του από 12.11.1985 Π.Δ/τος «Χαρα¬ 
κτηρισμός ως παραδοσιακού τμήματος της πόλε ως Μυτιλήνης (Ιστο¬ 
ρικό Κέντρο), χαρακτηρισμός ως διατηρητέων κτιρίων και επιβολή ειδι¬ 
κών όρων και περιορισμών δόμησης αυτών» (Δ’ 731). 

3. Των παραγράφων Α, Β, Γ και Ε του άρθρου 1 του από 17.2.1986 
Π.Δ/τος «Καθορισμός ειδικών όρων και περιορισμών δόμησης του πα¬ 
ραδοσιακού τμήματος της πόλε ως Μυτιλήνης» (Δ' 65). 

Άρθρο 9 

Οικοδομικές άδειες που έχουν εκδοθεί με τις προγενέστερα ισχύουσες 
διατάξεις εκτελούνται όπως εκδόθηκαν. Επίσης εκδίδανται και εκτελού- 
νται με τις προϊσχύουσες διατάξεις οικοδομικές άδειες, εφόσον έχει υπο¬ 
βληθεί πλήρης φάκελλος με τα απαραίτητα δικαιολογητικά. 

Άρθρο 10 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημοσίων Έργων 
αναθέτουμε τη δημοσίευση και εκτέλεση του παρόντος διατάγματος. 

Αθήνα, 25 Αυγούστου 1992 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

ΑΧΙΛΛΕΑΣ ΚΑΡΑΜΑΝΛΗΣ 

